Kim var en helt vanlig tenåring i tiden «før» serien. Heltekarrieren begynte da hun opprettet nettsiden «kimpossible.com», der hun brukte slagordet «jeg kan gjøre hva som helst». Hun hadde i utgangspunktet forestilt seg å sitte barnevakt, og lignende oppdrag. Det som skjedde var at hun og Ron måtte hjelpe Mr. Paisley, en koseklumpsamler fra Upperton, som hadde blitt fanget i sitt eget lasernett. Det viste seg at det egentlig ikke var Kim som skulle tilkalles, men Team Impossible. En tastefeil av Mr. Paisleys assistent, Mr. McHenry, forårsaket misforståelsen.